ఉన్నత శిఖరాల యుద్ధశిక్షణ స్కూల్

హై ఆల్టిట్యూడ్ వార్‌ఫేర్ స్కూల్ భారత సైన్యానికి చెందిన రక్షణ సేవల శిక్షణ, పరిశోధనా సంస్థ. 1948లో భారత సైన్యం గుల్మర్గ్‌లో స్కీ పాఠశాలను స్థాపించింది. అది తరువాత హై ఆల్టిట్యూడ్ వార్‌ఫేర్ స్కూల్‌గా రూపాంతరం చెందింది. ఈ సంస్థ మంచు పరిస్థితుల్లో యుద్ధ నైపుణ్యాలు, శీతాకాల యుద్ధంపై ప్రత్యేక శిక్షణ ఇస్తుంది. ఈ కేంద్రం హిమపాతాలకు గురయ్యే ప్రాంతంలో ఉంది. అమెరికా, యునైటెడ్ కింగ్‌డమ్, జర్మనీ తదితర దేశాల నుంచి ఎంపికైన సైనికులు ప్రత్యేక శిక్షణ కోసం తరచుగా ఇక్కడికి వస్తూ ఉంటారు.

## చరిత్ర.
1948లో హై ఆల్టిట్యూడ్ వార్‌ఫేర్ స్కూల్ ఆవిర్భావానికి ప్రధాన కారణం, 1947–1948 భారత–పాకిస్తాన్ యుద్ధ సమయంలో స్కర్డు ముట్టడి  లో గిల్గిట్-బాల్టిస్తాన్ ప్రాంతాన్ని  పాకిస్తాన్ కి కోల్పోవడం. ఈ పాఠశాల 1948 డిసెంబర్‌లో అప్పటి బ్రిగేడియర్ జనరల్ కే.ఎస్. తిమయ్య ఆధ్వర్యంలో స్థాపించబడింది. ప్రారంభంలో దీనిని 19 ఇన్‌ఫెంట్రీ డివిజన్ స్కీ స్కూల్ అని పిలిచేవారు. 1949–1950 శీతాకాలంలో దీనికి కమాండ్ ఎస్టాబ్లిష్‌మెంట్ హోదా లభించింది. అప్పటి నుంచి దీనిని వింటర్ వార్‌ఫేర్ స్కూల్‌గా పిలిచారు. 1962 ఏప్రిల్ 8న ఇది కేటగిరీ–ఎ శిక్షణ సంస్థగా అభివృద్ధి చెంది ప్రస్తుత పేరును స్వీకరించింది.

## శిక్షణ
హెచ్.ఎ. డబ్ల్యు. ఎస్ రెండు ప్రధాన శిక్షణ కార్యక్రమాలను అందిస్తుంది. పర్వత యుద్ధ శిక్షణ కోర్సు ప్రతి సంవత్సరం మే నుంచి అక్టోబర్ వరకు సోనామార్గ్లో నిర్వహించబడుతుంది. శీతాకాల యుద్ధ శిక్షణ కోర్సు జనవరి నుంచి ఏప్రిల్ వరకు గుల్మర్గ్‌లో జరుగుతుంది. ఈ కోర్సుల ద్వారా ఎత్తైన ప్రాంతాల్లో యుద్ధం, కౌంటర్ ఇంటెలిజెన్స్, జీవన నైపుణ్యాలు బోధించబడతాయి. మంచుపై నడిచే నైపుణ్యాల శిక్షణ జోజిలా సమీపంలోని మచోయ్ ప్రాంతంలో అందించబడుతుంది. సియాచిన్ హిమనదం, హిమాలయ సరిహద్దుల్లోని ఇతర బాగా ఎత్తుల్లో ఉన్న ముందస్తు పోస్టుల్లో మోహరించే సైనికులు ఈ కోర్సులను పూర్తి చేస్తారు.

హెచ్.ఎ. డబ్ల్యు. ఎస్ పర్వత యుద్ధం, ఉన్నత ఎత్తుల యుద్ధం, మంచు యుద్ధానికి సంబంధించిన ఆమోదిత సిద్ధాంతాల బోధనకు కేంద్ర సంస్థగా పనిచేస్తుంది. ఇక్కడి శిక్షణ కార్యక్రమాలు మిత్ర దేశాల సాయుధ దళాల సిబ్బందికి కూడా అందుబాటులో ఉంటాయి.

thumb|2వ బెటాలియన్, 377వ పారాచూట్ ఫీల్డ్ ఆర్టిలరీ రెజిమెంట్, 4వ ఇన్ఫాంట్రీ బ్రిగేడ్ కంబాట్ టీమ్ (ఎయిర్ బోర్న్ ) తో,  యు. ఎస్. ఆర్మీ కెప్టెన్ మాథ్యూ హిక్కీ (ఎడమ) . ఆయన భారత సైన్యం యొక్క హై ఆల్టిట్యూడ్ వార్ఫేర్ స్కూల్ లో, 2013లో శిక్షణ పొందే సమయంలో,ఓపిక ను పరీక్షించే టెస్ట్ లో భాగంగా నిటారయిన ఎక్కుతూ విజయానికి చేరువయ్యారు.
హెచ్.ఎ. డబ్ల్యు. ఎస్ భారత సాయుధ దళాల సిబ్బందికి స్నోబోర్డింగ్, ఆల్పైన్ స్కీయింగ్, నార్డిక్ స్కీయింగ్ వంటి శీతాకాల క్రీడల్లో శిక్షణ ఇస్తుంది. ఇటీవలి కాలంలో భారత సైన్య స్కీ బృందం రాత్రి వేళల్లో కూడా శిక్షణ పొందేందుకు ప్రత్యేక సదుపాయాలు ఏర్పాటు చేయబడ్డాయి. 

## మీడియా
డిస్కవరీ ఛానల్ హెచ్.ఎ. డబ్ల్యు. ఎస్లో జరిగే సైనిక శిక్షణపై డాక్యుమెంటరీ సిరీస్‌ను రూపొందించింది. ఇది భారత సాయుధ దళాలపై రూపొందించిన “వీర్” అనే విస్తృత శ్రేణిలోసిరీస్ లో .

## ఇవి కూడా చూడండి

### ప్రముఖ పూర్వ విద్యార్థులు

* చెర్రింగ్ నార్బు బోధ్
* జగదీష్ సింగ్
* రణ్వీర్ జమ్వాల్
* నరేంద్ర కుమార్ (పర్వతారోహకుడు )

### సంబంధిత అంశాలు

* హై మౌంటైన్ మిలిటరీ స్కూల్, ఫ్రాన్స్
* మౌంటైన్ లీడర్ ట్రైనింగ్ కేడర్, యునైటెడ్ కింగ్డమ్
* మౌంటైన్ వార్ఫేర్ ట్రైనింగ్ సెంటర్, USA
* ఆర్మీ మౌంటైన్ వార్ఫేర్ స్కూల్, USA
* మౌంటెన్ వార్ఫేర్ ట్రైనింగ్ క్యాంప్ మైఖేల్ మన్సూర్, USA
* హత్సవిత మౌంటైన్ వార్ఫేర్ ట్రైనింగ్ సెంటర్, రష్యా
* పర్వత యుద్ధ దళాల జాబితా
* పర్వత యుద్ధరీతులు 

## బాహ్య లింకులు
స్కూల్ గురించి 

సర్టిఫికేట్ కోర్సు, జమ్ము యూనివర్సిటీ 

## మూలాలు
వర్గం:భారత సైన్యం
వర్గం:1948 స్థాపితాలు